KOORDINACIJSKO VIJEĆE ZA URBANO

 PODRUČJE GRADA POŽEGE

KLASA: 024-03/23-01/1

URBROJ: 2177-1-07-04/1-23-2

Požega, 30. siječanj 2023.

Z A P I S N I K

sa 3. sjednice Koordinacijskog vijeća za urbano područja grada Požege održane 30. siječnja 2023. godine, s početkom u 10:00 sati, u Poduzetničkom inkubatoru Požega, Industrijska ulica 39, 34000 Požega

NAZOČNI:

1. Željko Glavić, gradonačelnik Grada Požege - predsjednik

2. Marija Šarić, gradonačelnica Grada Pleternice - članica

3. Zdravko Mandić, načelnik Općine Brestovac - član

4. Mile Pavičić, načelnik Općine Kaptol - član

5. Alen Solić, imenovani privremeni zamjenik načelnika Općine Velika -zamjenik člana

OPRAVDANO ODSUTNI:

1. Ivica Kovačević, načelnik Općine Jakšić

OSTALI NAZOČNI:

1. Ida Dumančić, ravnateljica Javne ustanove Lokalna razvojna agencija Požega

2. Jasminka Vodinelić, voditeljica Odsjeka za ITU mehanizam

3. Jelena Vidović, voditeljica Odsjeka za gospodarstvo, poduzetništvo i europske integracije

4. Dario Colle, voditelj Odjela za strateško planiranje i razvojne programe Javne ustanove Lokalna

 razvojna agencija Požega

5. Nela Včelik, pročelnica Jedinstvenog upravnog odjela općine Jakšić

Predsjednik pozdravlja prisutne, predlaže dnevni red, zatim pita da li ima prijedloga za nadopunu dnevnog reda, kako nema prijedloga u svezi izmjene dnevnog reda, daje isti na glasovanje i konstatira da je jednoglasno usvojen sljedeći

D N E V N I R E D

 1. Usvajanje Zapisnika sa 2. sjednice Koordinacijskog vijeća za urbano područje grada Požege

 2. Prezentacija nacrta Strategije razvoja urbanog područja grada Požege za financijsko razdoblje od

 2021. do 2027. godine te popratnih dokumenata

 3. Razno

Ad 1.

Usvajanje Zapisnika sa 2. sjednice Koordinacijskog vijeća za urbano područje grada Požege

 Predsjednik se obratio okupljenima s upitom da li imaju primjedbe na dostavljeni Zapisnik s 2. sjednice Koordinacijskog vijeća za urbano područje grada Požege, te budući nije bilo primjedbi dao je Zapisnik na usvajanje. Isti je usvojen jednoglasno.

Ad 2.

Prezentacija nacrta Strategije razvoja urbanog područja grada Požege

za financijsko razdoblje od 2021. do 2027. godine te popratnih dokumenata

 Obrazloženje 2. točke dnevnog reda - prezentaciju nacrta Strategije razvoja urbanog područja grada Požege

za financijsko razdoblje od 2021. do 2027. godine te popratnih dokumenata najavila je Ida Dumančić, te predstavila prezentatore Karla Juraka i Ivana Lončara, predstavnike tvrtke BDC d.o.o., angažiranih izrađivača Strategije razvoja urbanog područja grada Požege za financijsko razdoblje od 2021. do 2027. godine. Po dovršetku prezentacije predsjednik je zahvalio na prezentaciji, te zamolio okupljene da daju komentare ili postave pitanja. Uslijedilo je kraća rasprava u kojoj je dodatno pojašnjena prezentacija.

Ad 3.

Razno

Ida Dumančić upoznala je prisutne sa sljedećim koracima bitnim za prijavu na Poziv Ministarstva regionalnoga razvoja i fondova Europske unije.

Sjednica je zaključena u 11:05 sati.

 PREDSJEDNIK KOORDINACIJSKOG VIJEĆA

 dr.sc. Željko Glavić, v.r.